ai4bharat/Pralekha huggingface dataset:
नौवहन मंत्रालय
जवाहरलाल नेहरू पोर्ट ट्रस्ट  पुढच्या महिन्यापासून थेट वाहतूक सेवा सुरू करणार
नवीन कार्यप्रणालीचा 1600 आयातकांना लाभ होणार
नवी दिल्ली, 9 एप्रिल 2018
जवाहरलाल नेहरू पोर्ट ट्रस्ट  अतिशय वेगाने आणि विना अडथळा मालाची वाहतूक करण्यासाठी पुढच्या महिन्यापासून नवीन कार्यप्रणाली लागू करणार आहे. या नवीन व्यवस्थेनुसार बंदरामध्ये येणाऱ्या मालाच्या कार्गोची वाहतूक थेट त्यांच्या ग्राहकांपर्यंत होऊ शकणार आहे. त्याचा लाभ बाहेर माल आयात करणाऱ्या 1600 व्यापाऱ्यांना आणि उद्योजकांना होणार आहे.
जेएनपीटीने यासाठी वाहतूक मार्गाचे लिलाव केले आहे. त्यामध्ये कंपन्यांची बोली मंजूर करण्यात आली. त्यानुसार आता बंदरातून माल थेट आयातकांच्या दारात पोहोचवण्यात येणार आहे. प्रारंभी या मार्गांवर जेएनपीटी माल पोहोचवणार आहे. त्यामध्ये जेएनपीटी ते गुजरात, गोवा आणि बंगळुरू तसेच नाशिक, नागपूर, औरंगाबाद, इंदूर आणि हैदराबाद, अहमदनगर आणि स्थानिक परिसर तसेच मुंबईतही हा माल आयातकांना मिळू शकणार आहे. पुढच्या महिन्यापासून म्हणजे मे 2018 पासून जेएनपीटी ही नवीन वाहतूक व्यवस्था सुरू करणार आहे.
डायरेक्ट पोर्ट डिलेव्हरी  या कार्यप्रणालीला आयातकाकडून उत्तम प्रतिसाद मिळत आहे. एकूण कार्गो वाहतुकीपैकी 39 टक्के आयातकांना ‘डीपीडी’ हा पर्याय निवडला आहे. या नवीन कार्यप्रणालीनुसार आयातक किंवा निर्णातक आपल्या कार्यालयामध्ये बसून कार्गोचे आरक्षण करू शकणार आहे आणि आपला माल पाठवू शकणार आहे तसेच बाहेरून मागवूही शकणार आहे.
या कार्यप्रणालीचे फायदे
- पोर्ट व्यवस्थापन आणि ग्राहक यांच्यामध्ये समन्वय राहणे सोयीचे
- ग्राहकाला दारात माल उपलब्ध होणार
- बंदर क्षेत्रातून कंटेनरची गर्दी कमी होण्यास मदत, बंदर क्षेत्र लवकर कोंडीतून मुक्त होऊ शकणार
- 24X7 वाहतुकीवर लक्ष ठेवणे शक्य
- मोबाईलच्या माध्यमातून कंटेनरचा मार्गवेध घेता येणार
- 24X7 ग्राहकांना सेवा उपलब्ध असणार
NC/SB/PK
(Visitor Counter : 77
पंतप्रधान कार्यालय
पंतप्रधानांनी जनतेला दिल्या महाशिवरात्रीच्या शुभेच्छा
नवी दिल्ली 11 मार्च 2021
पंतप्रधान नरेंद्र मोदी यांनी जनतेला महाशिवरात्रीनिमित्त शुभेच्छा दिल्या आहेत.
“देशवासियांना महाशिवरात्रीच्या पवित्र प्रसंगी खूप खूप शुभेच्छा! हर हर महादेव!” अशा शब्दात पंतप्रधानांनी ट्वीट संदेशाद्वारे त्यांच्या भावना व्यक्त केल्या आहेत.
पंतप्रधान कार्यालय
राष्ट्रीय एससी-एसटी  हब योजनेच्या यशाचे पंतप्रधानांकडून कौतुक
पंतप्रधानांनी राष्ट्रीय एससी-एसटी  हब योजनेचे कौतुक केले आहे, ज्यामध्ये एक लाखाहून अधिक लाभार्थ्यांनी नोंदणी केलेली आहे.
केंद्रीय मंत्री नारायण राणे यांना प्रतिसाद देताना पंतप्रधान म्हणाले की, एमएसएमई क्षेत्राला बळकट करणे म्हणजे समाजातील प्रत्येक घटकाला बळकट करणे होय.
पंतप्रधानांनी ट्विट केले:
खूप खूप शुभेच्छा! एमएसएमई क्षेत्राला बळकट करण्याचा अर्थ आहे समाजातल्या प्रत्येक वर्गाचे सक्षमीकरण. एससी- एसटी हब योजनेला मिळालेले हे यश खरोखरच उत्साहवर्धक आहे.
— नरेंद्र मोदी  1 मे 2023
गृह मंत्रालय
भारतीय स्टेट बँकेची 80.73 कोटी रुपयांची फसवणूक केल्याच्या आरोपावरून सीबीआयने खासगी कंपनी आणि इतरांविरुद्ध गुन्हा नोंदवला तसेच छापासत्रे राबवली
मुंबई, 10 जुलै 2023
भारतीय स्टेट बँकेच्या मुंबई शाखेने मुंबईस्थित एक खासगी कंपनी, तिचे संचालक, अज्ञात सरकारी कर्मचारी आणि इतर काही व्यक्तींविरुद्ध केलेल्या तक्रारीवरून सीबीआय अर्थात गुन्हे अन्वेषण विभागाने गुन्हा नोंदवला आहे. या तक्रारीत असा आरोप करण्यात आला आहे की सदर कर्जदार कंपनी आणि तिच्या संचालकांनी बँकेकडून अधिक प्रमाणात कर्ज मिळवण्यासाठी फेरफार केलेली स्टॉक-बुक कर्जविषयक कागदपत्रे, विक्री, उत्पन्न तसेच नफा यांच्या संदर्भातील फुगवलेले आकडे/अतिशयोक्त आर्थिक दस्तावेज सादर करून कर्ज सुविधेचा लाभ घेतला आणि कर्जाची संपूर्ण रक्कम अंतिम कारणासाठी न वापरता इतरत्र वळवली. या व्यवहारातून बँकेला सुमारे 80.73 कोटी रुपयांचा तोटा झाल्याचा आरोप तक्रारीत करण्यात आला आहे.
या प्रकरणात पुढील आरोपी आहेत : मेसर्स पार्थ फॉईल्स   मे.पीएफपीएल चा संचालक पार्थ बिजॉय दत्त आणि अज्ञात सरकारी कर्मचारी तसेच इतर व्यक्ती
मुंबई, गाझियाबाद तसेच हिमाचल प्रदेशातील सोलन जिल्ह्यातल्या बड्डी या ठिकाणासह विविध ठिकाणी राबवलेल्या छापासत्रांमधून काही आक्षेपार्ह कागदपत्रे, संगणकाची हार्ड डिस्क, इलेक्ट्रॉनिक उपकरणे इत्यादी मुद्देमाल ताब्यात घेण्यात आला आहे. या प्रकरणी पुढील तपास सुरु आहे.
या संदर्भातील अधिक तपशील जाणून घेण्यासाठी कृपया सीबीआयच्या संकेतस्थळावरील ईओबी, सीबीआय मुंबई मध्ये 1 जुलै 2023 या तारखेचा एफआयआर/आरसी क्र. 0682023E0009 तपासावा.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
शिक्षण मंत्रालय
भारत आणि युनायटेड किंग्डम मधील शैक्षणिक सहयोग दृढमूल होणार
भारतीय राष्ट्रीय शिक्षण धोरण 2020 ची दूरदर्शी असे संबोधत युकेचे विदेशमंत्री रॉब यांच्याकडून प्रशंसा, हे धोरण उभय देशांमधील सजीव पूल मजबूत करेल असे प्रतिपादन
शैक्षणिक पात्रतांना परस्परांची मान्यता दिली जाण्यासाठी कृतीदलाची स्थापना होणार
शिक्षणक्षेत्रातील परस्परसहयोग अधिक मजबूत करण्याचा ठराव भारत आणि युनायटेड किंग्डमने  केला आहे.
भारताचे केंद्रीय शिक्षणमंत्री रमेश पोखरियाल ‘निशंक’ आणि युकेचे विदेशमंत्री डॉमनिक रॉब यांच्यामध्ये आज बैठक झाली, त्यात शिक्षण आणि संशोधन क्षेत्रातील सहभाग वाढवणे आणि पुढील वर्षात परस्पराच्या शैक्षणिक पात्रतेला मान्यता देण्यावर सामायिक काम करणे या बाबींवर दोन्ही देशांचे एकमत झाले. शिक्षण राज्यमंत्री संजय धोत्रे तसेच उच्च शिक्षण सचिव अमित खरे व मंत्रालयातील वरिष्ठ अधिकारी या बैठकीला उपस्थित होते.
युकेचे विदेशमंत्री डॉमनिक रॉब यांनी भारताच्या राष्ट्रीय शिक्षण धोरण 2020 ची दूरदर्शी असे संबोधत प्रशंसा केली. यातील प्रस्तावित सुधारणा विद्यार्थ्यांसोबतच अर्थव्यवस्था आणि उभय देशांमधील संबध आणि सहभागासाठी संधीची दारे खुली करतील, असे ते म्हणाले. शिक्षण हा दोन्ही देशांदरम्यानचा सजीव पूल असल्याचे विधान पंतप्रधान नरेंद्र मोदींनी 2018 या वर्षी युकेला दिलेल्या भेटीत केले होते, ते उधृत करत रॉब यांनी हा पूल या धोरणामुळे अधिक मजबूत होईल असा विश्वास व्यकत केला. भारतीय शिक्षणातून तावून सुलाखून येणाऱ्या शिक्षितांना युकेमध्ये सन्मान मिळतो तसेच भारतीय विद्यार्थ्यी देत असलेल्या योगदानाची आपल्या देशाला जाणीव आहे. विद्यार्थ्यांचे आगमन सुकर करण्यासाठी युकेने व्हिसा व कायमस्वरूप वास्तव्यासाठीच्या नियमांमध्ये अनेक बदल केल्याचेही त्यांनी स्पष्ट केले.
भारत आणि युकेमधील उच्चशिक्षण संस्थांमधील शैक्षणिक पात्रतेला उभय देशांमध्ये मान्यता देण्यासाठी संयुक्त कृतीदल स्थापन करण्यावर भारत आणि युके यांची एकवाक्यता झाली. या कृतीदलाची रचना व कार्यपद्धती यावर अधिकृत पातळीवर काहिही निर्णय झालेला नाही.
अश्या कृतीदलामुळे परस्परांच्या शैक्षणिक पात्रतेला मान्यता मिळण्याच्या प्रक्रियेला वेग येण्यास मदत होईल, असे शिक्षणमंत्री रमेश पोखरीयाल निशंक यांनी या प्रसंगी सांगितले. यामुळे उच्चशिक्षणाचे आंतरराष्ट्रीयिकरण करण्याच्या भारताच्या निर्णयाला बळकटी येईल, असे ते म्हणाले. परस्परांच्या शैक्षणिक पात्रतेला उभय देशांमध्ये मान्यता देण्याच्या दिशेने काम करण्याच्या ठराव हा जागतिक पातळीवर देशाचे कार्यबळ वाढवणे व उच्चशिक्षणाचे आंतरराष्ट्रीयिकरण करणे या पंतप्रधान नरेंद्र मोदी यांच्या दूरदृष्टीतील संकल्पांशी सुसंगत असून यावर्षी जुलैमध्ये मांडल्या गेलेल्या राष्ट्रीय शैक्षणिक धोरण 2020 मध्ये प्रस्तावित आहेत.
युके आणि भारत यांच्या शिक्षण क्षेत्रामधील संबधांवर बोलताना पोखरियाल म्हणाले, या दोन्ही देशांमधील संबध सकारात्मक आणि सहयोगाचे आहेत. उभय देशांमधील आजचा ठराव हा परस्परविश्वास व शिक्षण, संशोधन तसेच नवनिर्माणाच्या क्षेत्रातील बंध वेगळ्या उंचीवर नेणारा ठरेल, असा विश्वास त्यांनी व्यक्त केला.
शिक्षण, संशोधन तसेच नवनिर्माण या क्षेत्रांमधील परस्परसंबध पुढे दृढ होऊन अधिक दृढमूल आणि मजबूत परस्परसंबधांकडे वाटचाल होईल असा विश्वास आणि आशा उभय देशांनी व्यक्त केली.
आरोग्य आणि कुटुंब कल्याण मंत्रालय
डॉ. हर्ष वर्धन यांनी जी -20 वित्त आणि आरोग्य मंत्र्यांच्या संयुक्त बैठकीला केले संबोधित
"सुधारित महामारी सज्जतेसाठी प्रभावी आरोग्य यंत्रणा तयार करण्यावर भर देण्याची गरज": हर्ष वर्धन
नवी दिल्ली, 17 सप्टेंबर 2020
केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी आज येथे व्हिडिओ कॉन्फरन्सद्वारे जी -20 वित्त आणि आरोग्य मंत्र्यांच्या संयुक्त बैठकीला उपस्थित राहिले. सौदी अरेबियाने जी -20 चे अध्यक्षपद भूषवले.
डॉ. हर्ष वर्धन यांनी सार्वजनिक आरोग्यामध्ये गुंतवणूकीचे लाभ , पंतप्रधान नरेंद्र मोदी यांच्या नेतृत्वाखाली भारतात यापूर्वीच सुरू असलेल्या दृष्टिकोनाची प्रशंसा केली.
त्यांच्या भाषणाचा मजकूर खालील प्रमाणे –
माननीय अध्यक्ष आणि मंत्री
सध्याची महामारी आणि त्यातून उदभवलेले जागतिक संकट राष्ट्रीय आणि जागतिक एकजुटता आवश्यक असल्याचे अधोरेखित करते.
जागतिक स्तरावर या महामारीचा चढता आलेख खाली आणण्यासाठी , कोविड19 चा सामना करण्यासाठी आणि जगातील असुरक्षित आणि वृद्ध लोकांचे संरक्षण करण्यासाठी जगभरातील आरोग्य प्रणालीत पुरेशी क्षमता आहे हे सुनिश्चित करण्यासाठी आंतरराष्ट्रीय , बहुक्षेत्रीय एकत्रित प्रयत्न आवश्यक आहेत.
सुधारित महामारी सज्जतेसाठी प्रभावी आरोग्य यंत्रणा निर्माण करण्यावर आपण भर द्यायला हवा. इतर कृती योजना महामारीला प्रतिसाद आहेत तर सुविकसित आरोग्य प्रणाली महामारी रोखण्यात मदत करू शकते.
कोविड -19 निदान , उपचार आणि लस सर्वाना योग्य व न्याय्य रीतीने उपलब्ध होईल हे सुनिश्चित करण्याची गरज आहे. संरक्षण हे खर्च करण्याच्या क्षमतेवर अवलंबून असू नये.
काटेकोर आणि दर्जेदार निर्मितीचा इतिहास असलेला भारत आमच्या मेक-इन-इंडिया आणि मेक-फॉर वर्ल्ड प्रयत्नातून आपली भूमिका यापुढेही बजावत राहील आणि वितरण व्यवस्थापनासाठी संशोधन आणि डिजिटल क्षमतांच्या पूर्ण विकासाला समर्थन देईल.
आपल्या सर्वांनी कोविड -19 टूल्स एक्सेलरेटर  सारख्या कार्यक्रमाचा लाभ घेण्याची आणि आरोग्य यंत्रणेला बळकटी देताना निदान, उपचार आणि लसींमध्ये न्याय्य जागतिक प्रवेश सुनिश्चित करणे आवश्यक आहे.
एकजुटता आवश्यक आहे. नेतृत्व आणि सहकार्याची उदाहरणे पालन करण्यासारखी उदाहरणे म्हणून साजरी केली पाहिजेत. महामारीचा प्रादुर्भाव कमी करण्याच्या जागतिक प्रयत्नात रोगाच्या उत्क्रांतीवर देखरेख ठेवण्यासाठी मुक्त संवाद आणि पारदर्शकता महत्त्वपूर्ण आहे.
भारत सार्वत्रिक आरोग्यसेवेसाठी कटिबद्ध आहे आणि या तणावाच्या काळात, जगातील लोकांचे जीव वाचवण्यासाठी आणि लोकांचे आरोग्य जपण्यासाठी एकत्रित मोहिमेची जाणीव होण्यासाठी आणि लवकरात लवकर जागतिक अर्थव्यवस्थेला पुन्हा चालना देण्यासाठी भारत जगाबरोबर ठामपणे उभा आहे.
निर्णायक सार्वत्रिक आरोग्य नेतृत्त्वासाठी आणि भविष्यासाठी आणि कोविड नंतरच्या काळासाठी सज्ज होण्याची ही वेळ आहे
सार्वजनिक आरोग्य नेत्यांनी सीमेच्या पलीकडे पाहणे आवश्यक आहे. कोणत्याही सीमेचा आदर न करणाऱ्या विषाणूविरूद्धच्या लढाईतील जागतिक अनुभवावरून धडा घेऊन आपण आधीच गमावलेल्या जीवांचा सन्मान करू शकतो आणि वर्तमान आणि भविष्यातील रुग्णांसाठी जीवितहानी टाळणाऱ्या उपायांची अंमलबजावणी करू शकतो.”B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
राष्ट्रपती कार्यालय
राष्ट्रपती उद्या बिहार दौऱ्यावर
नवी दिल्ली, 14 नोव्हेंबर 2018
राष्ट्रपती राम नाथ कोविंद उद्या बिहारला  भेट देणार आहेत. पुसा येथे डॉ. राजेंद्र प्रसाद केंद्रीय कृषी विद्यापीठाच्या पहिल्या पदवीधर समारंभाला ते उपस्थित राहणार आहेत. तसेच पाटणा येथे एनआयटी पाटणाच्या आठव्या पदवीदान समारंभाला ते संबोधित करतील.
N.Sapre/S.Kane/P.Kor
(Visitor Counter : 50
अर्थ मंत्रालय
2019 च्या सार्वत्रिक निवडणुकीत काळ्या पैशाच्या वापराला आळा घालण्यासाठी नागरिकांनी सहकार्य करावे असे प्राप्तीकर कार्यालयाचे आवाहन
मुंबई, 14 मार्च 2019
2019 च्या सार्वत्रिक निवडणुकात काळ्या पैशाचा वापर होऊ नये यासाठी प्राप्तीकर विभागाच्या तपास महासंचालनालयाने मुंबईत अहोरात्र नियंत्रण कक्ष उभारला आहे.
मुंबईतल्या मतदार संघांत निवडणुकीवर प्रभाव टाकू शकणारी रोकड, मौल्यवान वस्तू आणि इतर अवैध साधनांच्या हालचालींबाबत प्राप्तीकर कायद्याअंतर्गत, योग्य ती कारवाई करण्याच्या दृष्टीने प्राप्तीकर महासंचालनालय  कार्यालय कडक नजर ठेवत असून या संदर्भात गुप्त माहितीही गोळा करत आहे.
निवडणुकीसाठी काळ्या पैशाच्या वापराबाबत माहिती किंवा तक्रार नोंदवण्यासाठी 1800-221-510 या निशुल्क क्रमांकावर संपर्क साधता येईल. 022-22820562 या लॅन्डलाईन दूरध्वनीवर किंवा 9372727823 आणि 9372727824 या व्हॉट्सॲप क्रमांकाद्वारेही माहिती देता येईल.
मुक्त आणि नि:पक्ष निवडणुकांसाठी आणि निवडणुकांमध्ये काळ्या पैशाचा वापर होऊ नये यासाठी दक्ष नागरिकांनी काळा पैसा, सोने, चांदी यांची साठवणूक आणि वितरण याबाबतची माहिती दक्ष नागरिकांनी संबंधित दूरध्वनी क्रमांकावर द्यावी असे आवाहन करण्यात आले आहे.
B.Gokhale/N.Chitale/P.Malandkar
(Visitor Counter : 153
मंत्रिमंडळ
व्यापार संघटनांच्या मान्यतेसंदर्भात तरतुदी करण्यासाठी व्यापार संघटना कायदा 1926 मध्ये दुरुस्ती करायला मंत्रिमंडळाची मंजुरी
(नवी दिल्ली, 2 जानेवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने व्यापार संघटनांच्या मान्यतेसंदर्भात तरतुदी करण्यासाठी व्यापार संघटना कायदा 1926 मध्ये दुरुस्ती करायला मंजुरी दिली आहे.
लाभः
यामुळे पुढील मदत मिळेल.
केंद्र व राज्य पातळीवर व्यापार संघटनांना मान्यता
त्रिपक्षीय संस्थांमध्ये कामगारांचे खरे प्रतिनिधित्व सुनिश्चित करणे
सरकारकडून कामगारांच्या प्रतिनिधींची मनमानी नामनिर्देशन रोखणे आणि
खटले आणि औद्योगिक अस्थिरता कमी करणे
प्रस्तावित विधेयकामुळे सरकारद्वारे त्रिपक्षीय संस्थांमध्ये कामगारांच्या प्रतिनिधींचे नामांकन अधिक पारदर्शी होईल. म्हणून मान्यता प्राप्त व्यापार संघटना औद्योगिक सुसंवाद राखण्यासाठी जबाबदार असतील. केंद्र / राज्य पातळीवरील व्यापार संघटनांची मान्यता वेगवेगळ्या विभागांद्वारे अशा प्रकारच्या प्रक्रियांची लबाडी कमी करेल. मान्यताप्राप्त व्यापार संघटनांना केंद्रीय किंवा राज्य पातळीवर विशिष्ट भूमिका सोपवल्या जाऊ शकतात.
B.Gokhale/S.Kane/P.Kor
सहकार मंत्रालय
केंद्रीय गृह आणि सहकार मंत्री अमित शाह यांच्या हस्ते आज गुजरातच्या जुनागढ मध्ये कृषी शिबिरात जिल्हा बँक मुख्यालयांची कोनशिला बसवली आणि एपीएमसी किसान भवनाचं उद्घाटन केलं
केंद्रीय गृह आणि सहकार मंत्री अमित शाह यांच्या हस्ते आज गुजरातच्या जुनागढ मध्ये कृषी शिबीरात जिल्हा बँक मुख्यालयांची कोनशिला बसवली आणि एपीएमसी किसान भवनाचे उद्घाटन केलं
सहकार मंत्रालयाच्या स्थापनेनंतर पंतप्रधान नरेंद्र मोदी यांनी सहकाराला पुढे नेण्यासाठी अनेक महत्त्वाचे निर्णय घेतले आहेत असं केंद्रीय सहकार मंत्री अमित शाह यांनी सांगितलं. आता लाखो शेतकरी नैसर्गिक शेतीचा अवलंब करून त्याचा लाभ घेत आहेत असं ते म्हणाले. नैसर्गिक शेती केल्याने उत्पादन वाढतं, पावसाच्या पाण्याचा संचय होतो, कीटकनाशकांच्या वापराला आळा बसतो आणि उत्पादनातही वाढ झाल्याने बाजारात चांगला भाव मिळतो, असं ते म्हणाले.
पंतप्रधान नरेंद्र मोदी यांच्या नेतृत्वाखाली केंद्रीय मंत्रिमंडळाने अलीकडेच एक महत्त्वपूर्ण निर्णय घेतला असून तीन राष्ट्रीय स्तरावरील बहुराज्यीय सहकारी संस्थांची स्थापना केली आहे अशी माहिती अमित शाह यांनी दिली. या तीन संस्थांपैकी दोन संस्था गुजरातमधल्या शेतकऱ्यांसाठी अत्यंत उपयुक्त आहेत असं त्यांनी सांगितलं. यापैकी एका संस्थेअंतर्गत सेंद्रिय शेती करणाऱ्या सर्व शेतकऱ्यांची उत्पादनं अमूलच्या पेटंट अंतर्गत स्विकारली जातील आणि त्याचा नफा थेट शेतकऱ्यांच्या बँक खात्यात हस्तांतरित केला जाईल असं ते म्हणाले.
देशातल्या प्रत्येक पंचायतीत सहकारी संस्था स्थापन करण्याचा निर्णयसुद्धा घेण्यात आला आहे असं शाह यांनी सांगितलं. सहकारी, दुग्धव्यवसाय आणि मत्स्य उत्पादन संस्था यांची एकाच स्वरुपाची संस्था म्हणून नोंद होईल अशी व्यवस्था करण्यात आली असल्याची माहिती त्यांनी दिली.
पंतप्रधान कार्यालय
पंतप्रधानांनी राष्ट्रीय बाल पुरस्कार, 2021 च्या विजेत्यांशी साधला संवाद
नवी दिल्ली, 25 जानेवारी 2021
पंतप्रधान नरेंद्र मोदी यांनी आज व्हिडीओ कॉन्फरन्सिंगच्या माध्यमातून पंतप्रधान राष्ट्रीय बाल पुरस्कार  प्राप्त मुलांशी संवाद साधला. केंद्रीय महिला व बाल विकास मंत्री स्मृती झुबिन इराणी देखील यावेळी उपस्थित होत्या.
पुरस्कार विजेत्यांनी कोरोनाच्या कठीण काळात हे पुरस्कार मिळवल्याने यावर्षीचे पुरस्कार विशेष आहेत असे पंतप्रधान म्हणाले. संवादादरम्यान पंतप्रधानांनी, वागणुकीत मोठा बदल घडवून आणणाऱ्या स्वच्छता अभियानासारख्या मोहिमेतील मुलांच्या भूमिकेचे कौतुक केले. कोरोना काळात जेव्हा मुलं हात धुण्यासारख्या मोहिमांमध्ये सामील झाली तेव्हा याचा सकारात्मक परिणाम लोकांवर झाला आणि या मोहिमेला यश मिळाले असे पंतप्रधान म्हणाले. यावर्षी ज्या क्षेत्रांमध्ये पुरस्कार देण्यात आले आहेत त्यातील विविधताही पंतप्रधानांनी नमूद केली.
जेव्हा एखाद्या लहान कल्पनेला योग्य कृतीचा पाठिंबा मिळतो तेव्हा त्याचे परिणाम प्रभावशाली असतात असे पंतप्रधानांनी सांगितले. कल्पना आणि कृती या परस्परक्रिया असल्याने त्यांनी मुलांना कृतीवर विश्वास ठेवण्यास सांगितले. पंतप्रधानांनी मुलांना या गौरवानंतर स्वस्थ न बसता पुढील आयुष्यात चांगल्या परिणामांसाठी धडपडत राहावे असा सल्ला दिला.
पंतप्रधानांनी मुलांना तीन गोष्टी, तीन प्रतिज्ञा त्यांच्या मनावर कोरण्यास सांगितले. प्रथम, सातत्याची प्रतिज्ञा. एखादे काम करताना त्यामध्ये आळस करू नका. दुसरी प्रतिज्ञा देशासाठी घ्या. जर आपण देशासाठी काम केले आणि त्या प्रत्येक कामाला राष्ट्र कार्य समजलो तर ते काम स्वत: पेक्षा मोठे होईल. आपण स्वातंत्र्याच्या 75 व्या वर्षात पदार्पण करत असताना देशासाठी काय काय करावे, याचा विचार करण्यासही पंतप्रधानांनी मुलांना सांगितले. तिसरी प्रतिज्ञा, मानवतेची. प्रत्येक यशाने आपल्याला अधिक नम्र होण्यासाठी प्रेरित केले पाहिजे कारण आपल्या नम्रतेमुळेच इतर व्यक्ती आपल्याबरोबर आपले यश साजरे करू शकतील, असे पंतप्रधान म्हणाले.
भारत सरकारच्या वतीने नवोन्मेश, शैक्षणिक यश, क्रीडा, कला व संस्कृती, समाजसेवा आणि शौर्य या क्षेत्रात असाधारण व उल्लेखनीय कामगिरी करणाऱ्या मुलांना पंतप्रधान राष्ट्रीय बाल पुरस्कारांतर्गत बाल शक्ती पुरस्कार प्रदान केला जातो. यावर्षी बाल शक्ती पुरस्काराच्या विविध श्रेणी अंतर्गत देशभरातून 32 जणांची पीएमआरबीपी-2021 साठी निवड झाली आहे.
S.Tupe/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांचे विशु उत्सवानिमित्त अभिवादन
पंतप्रधान श्री. नरेंद्र मोदी यांनी विशुच्या उत्सवाच्या निमित्ताने जगभरातील केरळवासी आणि मल्याळी बांधवाना शुभेच्छा दिल्या आहेत.
पंतप्रधानांनी आपल्या ट्विटर संदेशात म्हटले आहे: “विशु उत्सवानिमित्त केरळच्या जनतेला माझ्या शुभेच्छा . या उत्सवाच्या निमित्ताने मी जगभरातील मल्याळींना हार्दिक शुभेच्छा देत आहे.नवीन वर्ष आपणा सर्वांच्या जीवनात आरोग्य आणि आनंद घेऊन येवो. ”
राष्ट्रपती कार्यालय
‘चेंज ऑफ गार्ड’सोहळा उद्या होणार नाही
नवी दिल्ली, 22 जुलै 2022
भारताचे राष्ट्रपती म्हणून निवडून आलेल्या राष्ट्रपतींच्या पदभार स्वीकारण्याच्या सोहळ्यासाठी पूर्ण रंगीत तालीम  नियोजित असल्यामुळे या शनिवारी  राष्ट्रपती भवनाच्या प्रांगणावर ‘चेंज ऑफ गार्ड’ समारंभ होणार नाही.
S.Thakur/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
वाणिज्य आणि उदयोग मंत्रालय
कृषी उत्पादने निर्यात विकास प्राधिकरणाचा  36 वा स्थापना दिन साजरा
कृषी उत्पादने निर्यात विकास प्राधिकरण च्या माध्यमातून कृषी आणि प्रक्रिया युक्त खाद्यपदार्थांची निर्यात 2000-2001 मधील 9 अब्ज डॉलर्स वरून वाढून 2020-21 मध्ये 20.67 डॉलर्स झाली
कृषी उत्पादने निर्यात विकास प्राधिकरणाने  आज आपला 36 वा स्थापना दिन साजरा केला. या प्राधिकरणाची 1986 मध्ये स्थापना झाली तेव्हा कृषी उत्पादन निर्यात 0.6 अब्ज डॉलर्स इतकी होती. 2020-21 मध्ये कृषी उत्पादनांची निर्यात 20.67 अब्ज डॉलर्सपर्यंत नेण्यासाठी प्राधिकरणाने सरकारला सक्रिय सहकार्य केले. प्राधिकरणाने 205 देशांमध्ये निर्यात विस्तारण्यास देखील मदत केली.
अपेडाचा निर्यातीचा वाटा  2020-21 मध्ये एकूण कृषी उत्पादनांच्या निर्यातीच्या 49% होता, त्यामध्ये कडधान्ये आणि ताजी फळे आणि भाज्या 59%, तृणधान्ये आणि विविध प्रक्रियायुक्त वस्तू 23% आणि प्राणीजन्य उत्पादनांचा 18% वाटा आहे.
अपेडाला चालू आर्थिक वर्षात  23.7 अब्ज डॉलर्सचे उद्दिष्ट देण्यात आले आहे, त्यापैकी जानेवारी 2022 पर्यंत 70% पेक्षा जास्त म्हणजे 17.20 अब्ज डॉलर्स साध्य झाले आहे आणि उर्वरित उद्दिष्ट निर्धारित कालावधीत पूर्ण होणे अपेक्षित आहे.
कृषी उत्पादनांची निर्यात एका नव्या उंचीवर नेण्याचे उद्दिष्ट ठेवून,अपेडाने भारतातून होणाऱ्या निर्यातीला प्रोत्साहन आणि वाढीसाठी व्यवसाय सुलभ करण्यासाठी माहिती तंत्रज्ञान -सक्षम उपक्रमांना प्रोत्साहन दिले. प्रशासन अधिक कार्यक्षम आणि प्रभावी बनवण्यासाठी अपेडाने पेपरलेस ऑफिस , अपेडा मोबाइल अॅप, टप्प्याटप्प्याने ऑनलाइन सेवा पुरवणे, देखरेख आणि मूल्यमापन, समान सुगम्यता आणि आभासी व्यापार मेळावा यासारखे उपक्रम हाती घेतले आहेत.
पंतप्रधान नरेंद्र मोदी यांचे ‘व्होकल फॉर लोकल’ आणि ‘आत्मनिर्भर भारत’ आवाहन लक्षात घेऊन, अपेडा स्थानिक पातळीवरील जीआय टॅग केलेल्या तसेच स्वदेशी, विशिष्ट कृषी उत्पादनांच्या निर्यातीला प्रोत्साहन देण्यावर भर देत आहे. नवीन उत्पादने आणि नवीन निर्यातीची ठिकाणे निवडण्यात आली असून त्यानुसार ट्रायल शिपमेंटची सोय करण्यात आली आहे.
आतापर्यंत, 417 नोंदणीकृत जीआय उत्पादने आहेत आणि त्यापैकी सुमारे 150 जीआय टॅग उत्पादने कृषी आणि खाद्यपदार्थ आहेत, त्यापैकी 100 हून अधिक नोंदणीकृत जीआय उत्पादने अपेडा शेड्यूल्ड उत्पादने  या श्रेणीत येतात.
गृह आणि शहरी व्यवहार मंत्रालय
'लक्ष्य झिरो डंपसाइट': केंद्र सरकारने महाराष्ट्राच्या 433.74 कोटी रुपयांच्या कचऱ्यावरील प्रक्रिया  संबंधी प्रस्तावाला मंजुरी दिली
अंदाजे 355 एकर जमिनीचा पुनर्वापर करून शहरी भूभागाचा कायापालट करण्यासाठी 2.6 कोटी मेट्रिक टन कचऱ्याची विल्हेवाट लावण्याचे मुंबईचे उद्दिष्ट
घनकचरा व्यवस्थापनाची प्रभावीपणे अंमलबजावणी करण्यात महाराष्ट्राला मदत करण्यासाठी केंद्र सरकारने 3.7 कोटी मेट्रिक टन शहरी कचऱ्यावर प्रक्रिया करण्यासाठी 28 शहरी स्थानिक स्वराज्य संस्थांच्या 433.74 कोटी रुपयांच्या प्रस्तावाला मंजुरी दिली आहे.
वैविध्यपूर्ण आणि दाट लोकसंख्या असलेल्या शहरी स्थानिक स्वराज्य संस्थांमध्ये 1532 एकर जमीनीवर हा प्रकल्प पर्यावरणीय संतुलन सुनिश्चित करेल.
राज्यात बृहन्मुंबई क्षेत्रात वर्षानुवर्षे जमलेला सर्वात जास्त कचरा आहे. ‘लक्ष्य झिरो डंपसाइट’ मिशन अंतर्गत अंदाजे 355 एकर जमिनीचा पुन्हा वापर करून शहरी लँडस्केप मध्ये परिवर्तन घडवून आणण्यासाठी 2.6 कोटी मेट्रिक टन कचऱ्याची विल्हेवाट लावण्याचे उद्दिष्ट आहे.
ठाणे महानगरपालिका शहरातील कचराभूमीत साचलेल्या 8.3 लाख मेट्रिक टन कचऱ्यावर प्रक्रिया करण्यासाठी सज्ज आहे, तर मिरा-भाईंदरने अंदाजे 9 लाख मेट्रिक टन कचऱ्याची विल्हेवाट लावण्याची योजना आखली असून योग्य वापरासाठी अनेक एकर जमीन पुन्हा ताब्यात घेतली आहे.
वर्षानुवर्षे साठलेल्या कचऱ्याच्या ढिगाऱ्यामुळे पर्यावरणाला मोठा धोका निर्माण होतो आणि वायू प्रदूषण आणि जल प्रदूषणात वाढ होते. हा जुन्या कचर्याचा ढिगारा साफ करणे हे केवळ देशाच्या शहरी परिदृश्य बदलण्यासाठीच नव्हे तर सार्वजनिक आरोग्य आणि पर्यावरणाच्या समस्यांचे निराकरण करण्यासाठी देखील महत्त्वाचे आहे.
पंतप्रधान नरेंद्र मोदी यांनी 1 ऑक्टोबर रोजी स्वच्छ भारत मिशन-शहरी 2.0 अंतर्गत भारतीय शहरे कचरामुक्त करण्याच्या योजनेची घोषणा केली होती आणि या मिशन अंतर्गत प्रमुख उद्दिष्टांपैकी एक म्हणजे 'लक्ष्य झिरो डंपसाइट ' म्हणजे शहरातील सुमारे 15,000 एकर जमीनीवरील 16 कोटी टन जुन्या कचऱ्याची विल्हेवाट लावणे हे आहे. ‘कचरामुक्त’ शहरे निर्माण करण्यासाठी शाश्वत स्वच्छता आणि कचऱ्यावर वैज्ञानिक प्रक्रिया करणे हे स्वच्छ भारत मिशन 2.0 चे ध्येय आहे.
देशभरातील राज्ये आणि शहरांनी धोकादायक जुन्या कचऱ्याचे ढीग असलेली कचराभूमी स्वच्छ करण्याची वाढती गरज ओळखली आहे. कचरामुक्त शहरांच्या संकल्पनेला बळकटी देत, ‘लक्ष्य झिरो डंपसाइट’ या अभियानांतर्गत विविध शहरांनी केंद्र सरकारकडे मदत मागितली आहे.
महाराष्ट्रातील 28 नागरी स्थानिक स्वराज्य संस्थांनी कचऱ्याची विल्हेवाट लावण्यासाठी गृहनिर्माण आणि नागरी व्यवहार मंत्रालयाकडे, जे स्वच्छ भारत मिशन – शहरी 2.0 च्या अंमलबजावणीसाठी नोडल मंत्रालय आहे, त्यांना कृती आराखडे सादर केले होते, ज्यांना नंतर मंजुरी देण्यात आली आहे.
नियमित अद्ययावत माहितीसाठी, कृपया स्वच्छ भारत मिशनच्या अधिकृत संकेतस्थळ आणि सोशल मीडियाला भेट द्या. :
Facebook:Swachh Bharat Mission - Urban | Twitter: @SwachhBharatGov|
YouTube: Swachh Bharat Mission-Urban | Instagram:sbm_urban
पंतप्रधान कार्यालय
नेताजी सुभाषचंद्र बोस यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 23 जानेवारी 2020
पंतप्रधान नरेंद्र मोदी यांनी नेताजी सुभाषचंद्र बोस यांच्या जयंतीनिमित्त त्यांना आदरांजली वाहिली. पंतप्रधान म्हणाले, ‘23 जानेवारी 1897 रोजी जानकीनाथ बोस यांनी आपल्या रोजनिशीत लिहिले ‘मध्यान्हीला एका मुलाचा जन्म झाला’ हा मुलगा पुढे शूर स्वातंत्र्य सैनिक आणि विचारवंत बनला ज्याने आपले संपूर्ण आयुष्य भारताचे स्वातंत्र्य या एका महान कार्यासाठी वेचले. मी नेताजी बोस यांच्याबद्दल बोलत आहे. यांच्या जयंतीदिनी आपण त्यांचे अभिमानाने स्मरण करत आहोत.
नेताजी सुभाषचंद्र बोस यांचे शौर्य आणि वसाहतवाद रोखण्यासाठी त्यांनी दिलेल्या अमिट योगदानासाठी भारत कायम त्यांचा ऋणी राहील. देशवासियांच्या प्रगती आणि कल्याणासाठी ते खंबीरपणे उभे राहिले’
On 23rd January 1897, Janakinath Bose wrote in his diary, “A son was born at midday.”
— Narendra Modi  January 23, 2020
This son became a valorous freedom fighter and thinker who devoted his life towards one great cause- India’s freedom.
I refer to Netaji Bose, who we proudly remember on his Jayanti today. pic.twitter.com/wp3UjudKJ4
India will always remain grateful to Netaji Subhas Chandra Bose for his bravery and indelible contribution to resisting colonialism. He stood up for the progress and well-being of his fellow Indians. pic.twitter.com/otUlFanULs
— Narendra Modi  January 23, 2020
M.Chopade/S.Kane/P.Kor
(Visitor Counter : 82
अर्थ मंत्रालय
नारी शक्ती, विकासाची अग्रदूत-‘अमृत काल’ दरम्यान महिलांचा विकास
दोन लाख अंगणवाड्यांत श्रेणीसुधारणा करुन त्यांचे रुपांतर नवीन पिढीसाठी ‘सक्षम अंगणवाडी’मधे करणार
नवी दिल्ली, 1 फेब्रुवारी 2022
'भारताच्या @100, येत्या 25 वर्षांच्या अमृत काळात देशाच्या उज्ज्वल भविष्य घडविण्यात नारी शक्ती अग्रेसर ठरली असून महिलांची विकासाचे अग्रदूत अशीओळख झाली आहे, असे अर्थमंत्री श्रीमती निर्मला सीतारामन यांनी आज संसदेत सादर केलेल्या केंद्रीय अर्थसंकल्पात अधोरेखित केले.माननीय पंतप्रधानांनी देखीलआपल्या स्वातंत्र्यदिनाच्या भाषणात भारतासाठी @100 ही संकल्पना मांडली होती.
नारी शक्तीचे महत्त्व ओळखून सरकारने महिला आणि बाल विकास मंत्रालयाच्या योजनांमध्ये व्यापक सुधारणा केल्या आहेत. त्यानुसार, महिला आणि बालकांना एकात्मिक लाभ देण्यासाठी मिशन शक्ती, मिशन वात्सल्य, सक्षम अंगणवाडी आणि पोषण 2.0. या तीन योजनांचा नुकताच आरंभ करण्यात आला आहे.
सक्षम अंगणवाड्या या नव्या युगातील अंगणवाड्या आहेत ज्यात उत्तम पायाभूत सुविधा आणि दृकश्राव्य साधने आहेत, त्या स्वच्छ ऊर्जेने समर्थित केल्या आहेत आणि लहान बालकांच्या विकासासाठी सुधारीत वातावरण त्यात उपलब्ध आहे. या योजने अंतर्गत दोन लाख अंगणवाड्या अत्याधुनिक करण्यात येणार असल्याची घोषणा केंद्रीय अर्थमंत्र्यांनी आज केली.
M.Iyengar/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(